
PËR KALIMIN NË PËRGJEGJËSI ADMINISTRIMI MINISTRISË SË PUNËVE PUBLIKE, TRANSPORTIT DHE TELEKOMUNIKACIONIT TË SIPëRFAQES sË TRUALLIT NË KTHESËN E KAMZËS, TIRANË

Në mbështetje të nenit 100 të Kushtetutës dhe të neneve 10 e 13 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Sipërfaqja e truallit në kthesën e Kamzës, Tiranë, prej 85 000 m2 në parcelën nr.68, në zonën kadastrale 2679, në fshatin Mëzes, e regjistruar në volum 4, faqe 161, me pronar shtet, të kalojë në përgjegjësi administrimi të Ministrisë së Punëve Publike, Transportit dhe Telekomunikacionit.
2. Ngarkohet Ministria e Punëve Publike, Transportit dhe Telekomunikacionit për administrimin e këtij trualli dhe për mbarëvajtjen e marrëveshjes me shoqërinë malajziane “PSC”, për projektin e strehimit.
3. Ngarkohen Ministri i Punëve Publike, Transportit dhe Telekomunikacionit, Ministri i Brendshëm dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

